b'\n_START_ARTICLE_\nIstoria \xc8\x99ahului\n_START_PARAGRAPH_\nExist\xc4\x83 mai multe versiuni despre originea \xc8\x99ahului, cele mai r\xc4\x83sp\xc3\xa2ndite dintre ele consider\xc4\x83 ca \xc8\x9bar\xc4\x83 de origine India, Persia \xc8\x99i China. Perioada \xc3\xaen care a ap\xc4\x83rut jocul de \xc8\x99ah se apreciaz\xc4\x83 c\xc4\x83 a avut loc \xc3\xaentre secolul III \xc8\x99i secolul VI. Despre descoperirea jocului sunt nenum\xc4\x83rate legende, printre care una dintre cele mai renumite este legenda cu boabele de gr\xc3\xa2u. Izvoarele istorice atest\xc4\x83 faptul c\xc4\x83 se juca \xc8\x99ah prin secolul VI \xc3\xaen Persia. Jocul s-a r\xc4\x83sp\xc3\xa2ndit prin secolul VII o dat\xc4\x83 cu extinderea \xc8\x99i invaziei islamice \xc3\xaen Orientul Apropiat, Africa de Nord, Bizan\xc8\x9b, Italia, Europa de Est \xc8\x99i Spania. In evul mediu \xc8\x99ahul era considerat de nobili un joc de elit\xc4\x83,fapt pentru care biserica a dezaprobat (interzis) jocul timp de c\xc3\xa2teva secole. Prin secolul XVI se vor modifica regulile de joc, astfel se poate vorbi c\xc4\x83 \xc3\xaen acest timp a ap\xc4\x83rut sahul modern. In acest timp sahul era un joc r\xc4\x83sp\xc3\xa2ndit \xc3\xaen Spania, Fran\xc8\x9ba, \xc8\x99i Anglia ulterior \xc3\xaen Rusia de unde provin cei mai mul\xc8\x9bi campioni mondiali de \xc8\x99ah. In prezent exist\xc4\x83 programe de \xc8\x99ah pentru computer care au c\xc3\xa2\xc8\x99tigat partide de \xc8\x99ah contra unor campioni mondiali.\n_START_SECTION_\nOrigini\n_START_PARAGRAPH_\nPredecesorii jocului de \xc8\x99ah sunt originari din India din timpul Imperiului Gupta, care \xc3\xaen forma din secolul al \xc8\x99aselea a fost cunoscut ca chatura\xe1\xb9\x85ga care se traduce \xe2\x80\x9epatru divizii (militare) care sunt reprezentate de piesele care au evoluat: pionul, calul, nebunul \xc8\x99i turnul modern.'